Slovenska kronika, 9.3.2015


Naslov: Edina pilotka helikopterja v Slovenski vojski
Napoved za voditelja:

Nekateri poklici so običajno rezervirani samo za moške, čeprav so dostopni tudi za ženske, vendar se te bolj poredko odločajo zanje. Tako imamo trenutno v Slovenski vojski zgolj eno pilotko, ki se zdaj, ko je pridobila licenco za letalsko pilotko, usposablja še za pilotko helikopterja. To je poročnica Romana Begovič, ki zdaj že samostojno leti in smo jo obiskali na vojaškem letališču vojašnice Jerneja Molana v Cerkljah ob Krki.

T- Iz Cerkelj ob Krki GORAN ROVAN /

X- Snemalec in montažer Tomi Naglič /

Romana Begovič se je odločila, da bo postala pilotka, čeprav so ji mnogi to odsvetovali, med njimi so bili tudi njeni starši.
T- ROMANA BEGOVIĆ /
X- poročnica Slovenske vojske /

»To je bil splet okoliščin v srednji šoli, moje želje po vrtiljakih in podobne zadeve, pa tehnično znanje. Letela sem že pred zaposlitvijo v vojski, med časom faksa v Aero klubu Josipa Križaja v Ajdovščini. Šolala sem se na motornem letalu na Piper Tomahawku.«
Po končani gimnaziji se je vpisala na ljubljansko strojno fakulteto, smer letalstvo. V Slovenski vojski se je najprej v Letalski šoli usposabljala na letalu Zlin 242, zdaj pa se usposablja še za pilotko na helikopterju Bell 206.

T- ROMANA BEGOVIĆ /
X- poročnica Slovenske vojske /

»Šolanje v letalski šoli bo trajalo še približno dobro leto. Naprej se pa vidim v 151. helikopterski eskadrilji. Tam so v glavnem piloti, kako se počutite med njimi? Sej so tud v letalski šoli samo piloti, tako da se počutim normalno, ni nobene razlike. Pa tud še nisem delala s kakšno žensko pilotko, ne vem, kako je drugače.«
Romana zatrjuje, da bo ostala med vojaškimi piloti, s katerimi se zelo dobro razume. Želi pa si, da bi lahko opravljala naloge pilotke helikopterja pri reševanju v gorah in upa, da se ji bo ta želja tudi enkrat uresničila.

